ddrg/super_eurlex huggingface dataset:
(1)

Efter at der blev konstateret et højt indhold af mineralsk paraffin i solsikkeolie fra Ukraine, har der siden den 1. januar 2010 ved Kommissionens forordning (EF) nr. 1151/2009 (2) været fastsat særlige betingelser for import af solsikkeolie med oprindelse i eller afsendt fra Ukraine. I henhold til den nævnte forordning skal en bemyndiget repræsentant for Ukraines sundhedsministerium systematisk udstede et certifikat, der bekræfter, at sendinger af solsikkeolie, der eksporteres til Den Europæiske Union, er blevet underkastet prøveudtagning og analyse og højst indeholder 50 mg/kg mineralsk paraffin. En supplerende tilfældig prøveudtagning, der foretages af den kompetente myndighed i medlemsstaten ved import til Unionen, sikrer endvidere, at sendingen højst indeholder 50 mg/kg mineralsk paraffin.
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 30. januar 2014 (2), at DL-selenomethionin under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at stoffet kan betragtes som en effektiv selenkilde for alle dyrearter. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om metoden til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 8. oktober 2013 (2), at L-valin produceret af Corynebacterium glutamicum (KCCM 80058) under de foreslåede betingelser for anvendelse ikke har skadelige virkninger på dyrs eller menneskers sundhed eller på miljøet, og at stoffet kan betragtes som en effektiv kilde til den nødvendige aminosyre L-valin i dyreernæring. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om metoden til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (»autoriteten«) konkluderede i sine udtalelser af 6. marts 2014 (2), at præparaterne under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet.Autoriteten konkluderede også, at præparaterne af Pediococcus acidilactici NCIMB 30005, Lactobacillus paracasei NCIMB 30151 og Lactobacillus plantarum DSMZ 16627 har potentialet til at forbedre produktionen af silage ved at forøge koncentrationen af mælkesyre og nedbringe tab af tørstof. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om metoderne til analyse af fodertilsætningsstofferne i foder, der blev forelagt af det i henhold til forordning (EF) nr. 1831/2003 oprettede referencelaboratorium.
(3)

Det er vigtigt at sikre, at medlemsstaterne og Kommissionen effektivt og på det rette tidspunkt kan anvende overvågnings- og evalueringsrammen. Det bør derfor fastsættes, at medlemsstaterne indsender de oplysninger, der er nødvendige for at kunne overvåge og evaluere den fælles landbrugspolitik inden for de tidsfrister, der er fastlagt i de relevante forordninger. Med henblik på at undgå unødige administrative byrder bør Kommissionen for så vidt muligt anvende de oplysninger, som den allerede råder over.
(8)

De enkelte personer med glutenintolerans kan muligvis tåle begrænsede mængder gluten. For at sætte den enkelte person i stand til at finde fødevarer på markedet, som passer til vedkommendes behov og følsomhedsniveau, bør det være muligt at vælge mellem varer med et forskelligt, begrænset indhold af gluten. Det er dog vigtigt, at de forskellige varer forsynes med en passende mærkning for at sikre, at personer med glutenintolerans anvender disse varer korrekt, og at medlemsstaterne støtter denne indsats ved hjælp af nationale oplysningskampagner.
De faste udlagringsomkostninger kan forhøjes med et beløb, som skal fastsættes af Kommissionen i henhold til artikel 20, stk. 4, i forordning (EU) nr. 1306/2013, forudsat at medlemsstaten for hele bogføringsåret og for det samlede lager af et produkt erklærer at give afkald på anvendelsen af den tilsvarende tolerancegrænse, der er omhandlet i artikel 4, stk. 2, i delegeret forordning (EU) nr. 907/2014, og garanterer mængden.

Denne erklæring rettes til Kommissionen og skal være den i hænde inden modtagelsen af den første månedsopgørelse af udgifterne i det pågældende bogføringsår eller, dersom det pågældende produkt ikke befinder sig på interventionslager ved bogføringsårets begyndelse, senest i måneden efter den første indlagring af dette produkt på interventionslager.

Den forhøjelse, der er omhandlet i første afsnit, beregnes ved at multiplicere med den referencetærskelværdi for det pågældende produkt i henhold til artikel 7 i forordning (EU) nr. 1308/2013 med den tolerancegrænse, der er fastsat for dette produkt i bilag IV til delegeret forordning (EU) nr. 907/2014.
(8)

Erfaringerne fra tidligere optagelser i bilag I til direktiv 91/414/EØF af aktivstoffer, som er vurderet inden for rammerne af Kommissionens forordning (EØF) nr. 3600/92 (5), har vist, at der kan opstå vanskeligheder med fortolkningen af de pligter, som indehavere af eksisterende godkendelser har med hensyn til adgang til data. For at undgå yderligere vanskeligheder synes det derfor nødvendigt at præcisere medlemsstaternes forpligtelser, især pligten til at kontrollere, at indehaveren af en godkendelse kan påvise, at han har adgang til et dossier, der opfylder kravene i bilag II til direktivet. Denne præcisering pålægger dog ikke medlemsstaterne eller indehavere af godkendelser nye forpligtelser i forhold til de hidtil vedtagne direktiver om ændring af bilag I til det pågældende direktiv eller forordningerne om godkendelse af aktivstoffer.
(1)

Det sæsonmæssigt store udbud af ferskner og nektariner og nedgangen i forbruget på grund af dårlige vejrbetingelser, da høsten var på sit højeste, skabte en vanskelig markedssituation med betydelige prisfald for disse frugter. De begrænsede oplagringsmuligheder for disse letfordærvelige frugter gør det ikke muligt at opnå en hurtig forbedring af situationen. Det forbud, som Rusland har indført over for import af EU-frugt og -grøntsager til Rusland, risikerer desuden at forværre situationen på fersken- og nektarinmarkederne. Der er således opstået en markedssituation, som øjensynligt ikke kan afhjælpes med de normale foranstaltninger, der kan anvendes under forordning (EU) nr. 1308/2013.
(3)

Den 9. april 2013 modtog Kommissionen efter offentliggørelsen af en meddelelse om det forestående udløb (5) af de gældende endelige antidumpingforanstaltninger en anmodning om indledning af en udløbsundersøgelse af disse foranstaltninger i henhold til grundforordningens artikel 11, stk. 2. Anmodningen blev indgivet af Cabot Norit Nederland BV og Cabot Norit (UK) Ltd. (»ansøgerne«) på vegne af producenter, der tegner sig for en betydelig andel af den samlede EU-produktion af aktivt kul i pulverform, i dette tilfælde over 25 %.
(3)

Den færøske fiskeriminister meddelte den 12. juni 2014, at Færøerne har vedtaget en fangstbegrænsning på 40 000 tons sild for 2014, et tal der både absolut og relativt set er et godt stykke under den fangstbegrænsning på 105 230 tons, der blev vedtaget for 2013. Dette ville øge den samlede TAC for 2014, som de andre kyststater har foreslået under den bestående langsigtede forvaltningsplan, med 4,4 %.
DA Den Europæiske Unions Tidende L 243/1

KOMMISSIONENS GENNEMFØRELSESFORORDNING (EU) Nr. 887/2014

af 14. august 2014

om det tekniske format for indberetning af europæiske statistikker vedrørende vindyrkningsarealer i henhold til Europa-Parlamentets og Rådets forordning (EU) nr. 1337/2011

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1337/2011 af 13. december 2011 om europæiske statistikker vedrørende flerårige kulturer (1), særlig artikel 8, stk. 2, og

ud fra følgende betragtninger:

(1) Forordning (EU) nr. 1337/2011 fastsætter rammen for udarbejdelse af sammenlignelige europæiske statistikker om flerårige kulturer.

(2) Datastrukturen for indberetning af statistiske data om vindyrkningsarealer og udvekslingsstandarden bør fastsættes.

(3) Foranstaltningerne i denne forordning er i overensstemmelse med udtalelse fra Den Stående Landbrugsstatistiske Komité —

VEDTAGET DENNE FORORDNING:

Artikel 1

Medlemsstaterne indberetter de i bilag II til forordning (EU) nr. 1337/2011 omhandlede statistiske data om vindyrkningsarealer i overensstemmelse med den struktur, der er fastlagt i SDMX-datastrukturdefinitionerne. De indberetter enten dataene til Europa-Kommissionen (Eurostat) ved at anvende den centrale dataportal eller stiller dataene til rådighed, således at Europa-Kommissionen (Eurostat) kan hente dataene via den centrale dataportal.

Artikel 2

Datastrukturen for indberetning af statistiske data om vindyrkningsarealer til Kommissionen (Eurostat) er fastsat i bilaget.

Artikel 3

Dataene indberettes for hver af de obligatoriske variabler og samtlige aggregater.

Artikel 4

Dataene angives i ha og i antal bedrifter.

Artikel 5

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. august 2014. På Kommissionens vegne José Manuel BARROSO Formand

(1) EUT L 347 af 30.12.2011, s. 7.
En artikel (et LED-modul) i et aluminiumskabinet, der måler ca. 40 × 40 × 7 cm og omfatter følgende dele:

Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) i afsnit XVI og teksten til KN-kode 8529, 8529 90 og 8529 90 92.

Ud fra modulets objektive karakteristika, såsom monteringsbeslagene, stikkene og evnen til at vise billeder i et stort antal farver, anses LED-modulet for at være beregnet til at blive forbundet med andre moduler og en dedikeret ekstern videoprocessor i en LED-videovæg under pos. 8528 59.

Det originale videosignal behandles og overføres af videoprocessoren til LED-videovæggen. Videoprocessoren fordeler hele videosignalet over alle modulerne. Hvis et modul mangler eller er i stykker, bliver videosignalet ikke vist i sin helhed på videovæggen. Hvert enkelt modul anses derfor for nødvendigt for, at LED-videovæggen kan fungere som helhed.

Tarifering i henhold til bestemmelse 2 a) til afsnit XVI er udelukket, eftersom LED-modulet, uanset om det er forbundet med andre moduler, kun kan fungere sammen med videoprocessoren. Tarifering under pos. 8528 som en monitor eller under pos. 8531 som et visuelt signalapparat er derfor udelukket.

Varen tariferes derfor under KN-kode 8529 90 92 som andre dele til apparater henhørende under pos. 8528.
Apparatet er beregnet til anvendelse som komponent i LCD-videovægge. Det indbyggede automatiske databehandlingsanlæg anvendes som videovægprocessor til videovægkontrol over et netværk på op til 5 x 5-videovæg-konfigurationer. Apparatet kan fungere alene som monitor eller automatisk databehandlingsanlæg.

Et apparat (et såkaldt »LCD-videovægdisplay«) med LCD-farvemonitor og et automatisk databehandlingsanlæg; omtrentlige dimensioner: 91 × 53 × 12 cm.

Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI og teksten til KN-kode 8528, 8528 59 og 8528 59 31.

Apparatet er beregnet til to anvendelser under afsnit XVI (databehandling under pos. 8471 og videogengivelse under pos. 8528). I henhold til bestemmelse 3 i nævnte afsnit bør varen tariferes efter apparatets hovedfunktion.

I betragtning af apparatets koncept og udformning og det forhold, at det automatiske databehandlingsanlæg anvendes som videovægprocessor til videovægkontrol over et netværk på op til 5 × 5-videovæg-konfigurationer, er apparatet beregnet til anvendelse som monitorkomponent i en LCD-videovæg. Apparatets primære funktion er derfor som monitor under pos. 8528. Tarifering under pos. 8471 som et automatisk databehandlingsanlæg er derfor udelukket.

I betragtning af monitorens objektive egenskaber, f.eks. skærmstørrelsen, de understøttede billedopløsninger, en pixelafstand, der er uegnet til længerevarende visning tæt på, høj lysstyrke, fjernbetjening, lydkredsløb med forstærkning og PiP-funktion, anses den ikke for at være af den art, der udelukkende eller hovedsageligt anvendes i forbindelse med et automatisk databehandlingsanlæg henhørende under pos. 8471. Tarifering under pos. 8528 51 00 er derfor udelukket.

Da monitoren er i stand til at vise signaler fra et automatisk databehandlingsanlæg på et niveau, der i praksis er tilstrækkeligt til anvendelse sammen med denne, anses den for at være i stand til med et acceptabelt funktionsniveau at vise signaler fra automatiske databehandlingsanlæg.

Apparatet tariferes derfor under KN-kode 8528 59 31 som andre fladskærme, der med et acceptabelt funktionsniveau kan vise signaler fra automatiske databehandlingsanlæg, med LCD-skærm (med flydende krystaller).
Ud fra de objektive karakteristika er varen en håndbetjent luftpumpe, der udelukkede betjenes ved menneskekraft. Håndbetjente luftpumper, der udelukkende betjenes ved menneskekraft, og som har til formål at pumpe særlige luftmadrasser op, henhører under underposition 8414 20 20 og 8414 20 80 (se også de forklarende bemærkninger til den kombinerede nomenklatur underposition 8414 20 20 og 8414 20 80).

Ved at dække det runde hul på oversiden og trykke ned, pumpes luft via den aflange del og ventilen ind i en særlig luftmadras.

2. En nyreformet vare (ca. 35 cm × 17 cm), forsynet med en slangelignende del (ca. 25 cm lang) og tre ventiler. På varens underside er der en ventil, hvor luft tages ind. På oversiden af den slangelignende del er der placeret to ventiler ved siden af hinanden. Ydersiden er lavet af to stykker tekstil, der er belagt på indersiden og limet sammen. Indeni er der et ovalt stykke skumplast med en udskæring. Udskæringen passer til en ventil på undersiden. Ved at dække ventilen i bunden og trykke ned, pumpes luft via den slangelignende del og den ventil, der sidder længst ude, ind i en specifik luftmadras. Varen præsenteres som en minipumpe. Den kan også anvendes som en pude ved at stikke den ene ventil på den slangelignende del ind i den anden, således at luften ikke siver ud. (Se billede B) (1)

8414 20 80
Ringformet tekstilovertræk af vævet polyester til dækkene på bestemte biltyper for at forbedre dækkenes slidbanefunktion ved kørsel i sne. Indersiden af varens midterste del er lavet af tråde af stærke, uafbrudte polyesterfibre, der gør strukturen slidstærk. Ydersiden af varens midterste del er lavet af tråde af afbrudte polyesterfibre i to forskellige tykkelser, hvilket sikrer absorbering og greb gennem varens ru overflade. Derfor har den midterste del af varen, der dækker den del af dækket, der er i kontakt med jorden, ikke så let ved at revne, og den har bedre absorberingsevne og vejgreb end de andre dele. Varens andre dele dækker dele af dækkets side og er konstrueret til at holde varen på plads under kørsel. Alle dele er syet sammen. På varens ene side findes fire stropper af vævet polypropylen, der fungerer som håndtag ved montering på dækket. Se foto (1)

6307 90 98
En vare (en såkaldt manuel knivsliber), som måler ca. 27 × 14 × 19 cm, bestående af et håndtag og et støttepunkt med et totrinsslibesystem (slibning og polering) med diamantslibemateriale i mikrometerstørrelse. Se billede (1).

8205 51 00
En vare bestående af en selvlysende skive (en såkaldt »selvlysende frisbee«) og et håndbetjent igangsætningssystem med udtrækkelig snor, i plast. Skiven indeholder batteridrevne lysemitterende dioder. Den selvlysende skive frigives i luften ved at trække i snoren. Den kan flyve op til 20 m, før den lander på jorden. Den forelægges til brug som en flyvende legetøjspropel. Se billede (1).

9503 00 95
(1)

For at mindske eller fjerne truslen om alvorlig uligevægt på ostemarkedet skabt af det importforbud, der er indført af den russiske regering, fastsattes der ved Kommissionens delegerede forordning (EU) nr. 950/2014 (2) en midlertidig ekstraordinær støtte til privat oplagring af ost for en maksimal mængde på 155 000 ton. For at sikre, at den maksimale mængde overholdes, blev der etableret en meddelelses- og overvågningsmekanisme.
(8)

Ved Kommissionens gennemførelsesforordning (EU) nr. 770/2013 (10) og Kommissionens gennemførelsesforordning (EU) nr. 1402/2013 (11) fastsattes nedsættelser af fiskekvoterne for visse lande og arter for 2013. For nogle medlemsstaters vedkommende var nedsættelserne for nogle arter imidlertid større end deres respektive kvoter for 2013 og kunne derfor ikke foretages i deres helhed det pågældende år. For at sikre, at hele mængden for de pågældende bestande bliver fratrukket i sådanne tilfælde, bør de resterende mængder medregnes ved fastsættelsen af nedsættelserne af 2014-kvoterne og efter omstændighederne efterfølgende kvoter.
Et flydende produkt bestående af en silan, MDP-fosfatmonomer, dimethacrylatharpikser, 2-hydroxyethyl-methacrylat (HEMA), en copolymer, fyldstof, ethanol, vand og initiatorer. Produktet er beregnet til dentalbrug. Produktet forbereder overfladen på kaviteter i tænder, så fyldningsmaterialet kan hæfte. Det kan ligeledes anvendes til desensibilisering af tandrødder, forsegling af dentinen forud for fyldning i forbindelse med restaurering af almalgamfyldninger, som beskyttende belægning for fyldningsmateriale af glasionomerer eller til at hæfte forseglingsmidler til huller og fisurer.

3006 40 00
(43)

Uden at dette berører anvendelsen af grundforordningens artikel 11, stk. 3, vil det blive krævet, at eksporterende producenter i Kina, som ikke gav sig til kende i forbindelse med denne procedure, som ikke eksporterede den undersøgte vare til Unionen i RP, og som overvejer at indgive en anmodning om fritagelse for den udvidede antidumpingtold i henhold til grundforordningens artikel 11, stk. 4, og artikel 13, stk. 4, udfylder et spørgeskema for at sætte Kommissionen i stand til at fastslå, om en fritagelse vil være berettiget. Fritagelse kan indrømmes efter en vurdering af markedssituationen, produktionskapacitet og kapacitetsudnyttelse, indkøb og salg og sandsynligheden for videreførelse af en praksis, for hvilken der ikke er tilstrækkelig gyldig grund eller økonomisk begrundelse, samt bevis for dumping. Kommissionen vil normalt også aflægge et kontrolbesøg. Anmodninger bør indgives til Kommissionen med alle relevante oplysninger, navnlig om ændringer i virksomhedens aktiviteter i forbindelse med produktion og salg.
(5)

For at sikre, at toldmyndighederne anvender en ensartet fremgangsmåde for så vidt angår tarifering, er det nødvendigt at fastlægge en metode til måling af det opløselige tørstofindhold i varer forarbejdet på basis af frugt og grøntsager.
En vare bestående af let klæbrige gennemskinnelige hvide stykker af en længde på ca. 1 cm og en diameter på ca. 3 mm. Varen flyder i en saltlage, har en geléagtig konsistens og minder i det ydre om glasnudler. Den er i pakninger til detailsalg indeholdende 250 g (160 drænet nettovægt). Varen fremstilles ved at blande mel af rodknolde af leopardstilk (Amorphophallus konjac) med vand indeholdende calciumhydroxid (blandingsforhold i vægtprocent: mel af leopardstilk 3-7, vand 93-97). Blandingen koges herefter, og den fremkomne gelé presses igennem en form med henblik på at give varen sin endelige form.

1901 90 91
(1)

For at forordning (EU) nr. 606/2013 kan anvendes korrekt, bør der udarbejdes to attester.
(5)

Den Europæiske Fødevaresikkerhedsautoritet (»autoriteten«) konkluderede i sin udtalelse af 18. februar 2014 (7), at præparatet af Enterococcus faecium DSM 7134 (Bonvital) under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Den konkluderede også, at tilsætningsstoffet kan øge kuldenes tilvækst eller bevare søernes tilstand. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om metoderne til analyse af fodertilsætningsstofferne i foder, der blev forelagt af det ved forordning (EF) nr. 1831/2003 oprettede referencelaboratorium.
(2)

Ifølge punkt I.1 i bilag I til delegeret forordning (EU) nr. 906/2014 beregnes de pågældende finansielle omkostninger på grundlag af en ensartet rentesats for EU, som Kommissionen fastsætter i begyndelsen af hvert bogføringsår. Denne rentesats svarer til gennemsnittet af Euribor-terminsrentesatserne for tre- og tolvmånederslån, der blev registreret i de seks måneder inden den meddelelse fra medlemsstaterne, der er fastsat i første afsnit i punkt I.2 i nævnte bilag, idet de vægtes med henholdsvis en tredjedel og to tredjedele.
(3)

Dette har resulteret i en nødsituation med alvorlige praktiske og specifikke problemer for landbrugere med ammekøer på grund af øgede omkostninger til fodring og vanding af dyrene. For at gøre det muligt for landmænd, der opdrætter ammekøer på bedrifter i de områder, der er ramt af tørken, fortsat at opfylde deres finansielle forpligtelser uden at miste retten til at modtage ammekopræmier i medfør af artikel 111 forordning (EF) nr. 73/2009, bør den holdeperiode, der er omhandlet i artikel 111, stk. 2, andet afsnit, i nævnte forordning, afkortes, for så vidt angår ansøgningsåret 2014.
g)

for den midlertidige produktionsnedgang som følge af biosikkerhedsforanstaltningen, et fast beløb på: i) 0,423936 EUR pr. m2 pr. uge for slagtekyllinger for højst 286 597 m2 indtil et maksimumsbeløb på 521 040,69 EUR ii) 0,3779 EUR pr. m2 pr. uge for kalkuner for højst 271 759 m2 indtil et maksimumsbeløb på 603 604,35 EUR iii) 0,12 EUR pr. m2 pr. uge for unge hønekyllinger, gulvdrift, for højst 438 930 m2 indtil et maksimumsbeløb på 310 937,64 EUR iv) 0,096 EUR pr. m2 pr. uge for unge hønekyllinger, netdrift, for højst 370 000 m2 indtil et maksimumsbeløb på 355 200 EUR v) 0,3779 EUR pr. m2 pr. uge for perlehøns for højst 2 440 m2 indtil et maksimumsbeløb på 5 161,20 EUR vi) 0,5714 EUR pr. m2 pr. uge for ænder for højst 570 m2 indtil et maksimumsbeløb på 2 605,55 EUR vii) 0,3041 EUR pr. m2 pr. uge for æglæggende høner, tung race, for højst 7 000 m2 indtil et maksimumsbeløb på 17 031,17 EUR viii) 0,04 EUR pr. kylling til ægproduktion, gulvdrift, pr. uge for højst 326 450 kyllinger indtil et maksimumsbeløb på 81 743,18 EUR ix) 0,032 pr. kylling til ægproduktion, netdrift, pr. uge for højst 100 000 kyllinger indtil et maksimumsbeløb på 14 176 EUR x) 0,092 EUR pr. æglæggende høne, netdrift, pr. uge for højst 649 440 dyr indtil et maksimumsbeløb på 2 415 631,05 EUR xi) 0,116 EUR pr. æglæggende høne, gulvdrift, for højst 1 067 300 dyr indtil et maksimumsbeløb på 3 219 212,86 EUR xii) 0,124 EUR pr. æglæggende høne, fritgående, for højst 59 160 dyr indtil et maksimumsbeløb på 13 644,66 EUR xiii) 0,144 EUR pr. æglæggende høne, økologisk, pr. uge for højst 124 500 dyr indtil et maksimumsbeløb på 167 924,16 EUR.
(2)

Det er nødvendigt at sikre, at Unionens finansielle støtte synligt anerkendes, således at Unionens rolle i forbindelse med finansiering af programmer i højere grad bliver kendt. Oplysnings- og PR-foranstaltninger bør derfor omfatte specifikke oplysninger om, at Unionen er involveret, bl.a. Unionens logo. Af hensyn til ensartetheden bør Unionens logo fremstå i et standardformat.